На основу члана 32. став 1. тачка 3). Закона о локалној самоуправи (''Службени гласник РС'', број 129/2007, 83/2014-др.закон, 101/2016-др.закон и 47/2018) и члана 52. Статута општине Мало Црниће (»Службени гласник општине Мало Црниће«, број 3/2019),

# Скупштина општине Мало Црниће, на седници одржаној \_\_\_\_\_

# \_\_\_\_\_\_\_\_\_\_ 2020. године, д о н о с и

**ОДЛУКУ**

**О ИЗМЕНАМА И ДОПУНАМА ОДЛУКЕ О ЛОКАЛНИМ КОМУНАЛНИМ ТАКСАМА**

**Члан 1.**

У члану 5. став 1. Одлуке о локалним комуналним таксама (''Службени гласник општине Мало Црниће'', број 2/2015, 10/2015, 9/2016, 9/2017, 10/2018 и 1/2020) бришу се тачке 2., 4. и 6.

**Члан 2.**

У делу Одлуке ''Тарифа локалних комуналних такси'' бришу се: Тарифни број 2., Тарифни број 4. и Тарифни број 6.

**Члан 3.**

У члану 14. став 1. Одлуке, брише се тачка 5).

**Члан 4.**

Ова одлука ступа на снагу осмог дана од дана објављивања у „Службеном гласнику општине Мало Црниће“.

**СКУПШТИНА ОПШТИНЕ МАЛО ЦРНИЋЕ**

**Број:\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**П Р Е Д С Е Д Н И К**

**СКУПШТИНЕ ОПШТИНЕ,**

Горанка Стевић, с.р.

**ОБРАЗЛОЖЕЊЕ**

**I Правни основ за доношење**

Правни основ за доношење Одлуке о изменама и допунама Одлуке о локалним комуналним таксама је Закон о накнадама за коришћење јавних добара („Службени гласник РС“ број 95/18).

**II Разлози за доношење одлуке**

Чланом 278. став 1. тачка 16. Закон о накнадама за коришћење јавних добара („Службени гласник РС“ број 95/18) прописано је да даном почетка примене Закона престају да важе одредбе члана 15. став 1. тачка 2), 9), 14) и 16) као и члана 15б. Закона о финансирању локалне самоуправе (''Службени гласник РС'', бр. 62/06, 47/11, 93/12, 83/16 и 104/16-др.закон) као и акта јединица локалне самоуправе која су донета на основу тих законских одредаба.

Наведене законске одредбе Закона о финансирању које престају да важе односе се на овлашћења јединице локалне самоуправе за увођење локалних комуналних такса за коришћење рекламних паноа и сл, коришћење простора на јавним површинама и сл, коришћење слободних површина за кампове и сл. и заузеће јавне површине грађевинским материјалом и сл. Новчани износи који су до сада плаћани по овом основу као локалне комуналне таксе, доношењем Закона о накнадама за коришћење јавних добара преименовани су у накнаде за коришћење јавних добара.

Предлаже се јавна расправа у трајању од 20 дана.

Обрађивач: Одсек за локални економски развој, локалну пореску администрацију и инспекцијске послове

Обрадио:

Јелица Мрдак, дипл.правник

Шеф Одсека за локалну пореску админстрацију:

Јелица Радојковић, дипл.економиста